procesaur/Wiki.mk huggingface dataset:
Сент Питер Порт

Сент Питер Порт (|Saint Peter Port, |Saint-Pierre-Port) — главен град и парохија на островот Гернзи и негово главно пристнаиште. Во 2001 г. населението броело 16.488 жители. На гернзискиот дијалект на нормандскиот и фраnцуски (некогаш службен јазик на Гернзи). Додавката „Порт“ го разликува од Сен Пјер ди Боа („Свети Петар Шумски“).
Градот е мал и претежно се состои од стрмни тесни улички со скалила. Познато е дека местото постоело како трговска населба уште пред римско време, но неговото претхристијанско име денес е изгубено.
Прекарот на жителите е ''les Villais'' (граѓани) или ''cllichards'' на гернзиски.
1 Географија
Сент Питер Порт е сместен на источниот брег на Гернзи. Се граничи со парохиите Сент Сампсонс на север, Вале на северозапад, Сент Ендрус на запад и Сент Мартин на југ.
Крајбрежниот дел на градот гледа кон островот Херм на исток преку протокот Мал Расел, и островите Сарк и Бреку уште поисточно преку протокот Голем Расел помеѓу нив и Херм. Во Мал Расел е сместена тврдината Брехонска кула, меѓу Сент Питер Порт и Херм.
1.1 Релјеф
Теренот северно од пристаништето е низински, но јужниот дел е многу повисок (но не колку Сент Мартинс или Форест). Забележителни се спилите на брегот меѓу Кевлет и Фермен.
2 Административна поделба
Сент Питер Порт е поделен на четири кантони:#Кантон 1 или Северен кантон
#Кантон 2 или Северозападен кантон
#Кантон 3 или Југозападен кантон
#Кантон 4 или Јужен кантон
Во парохијата спаѓаат и островите Херм и Жету, но не припаѓаат на ниеден кантон.
3 Изборни единици
Сент Питер Порт се состои од изборни единици: Сент Питер Порт Југ и Сент Питер Порт Север.
4 Поврзано
* Парохии во Гернзи
* Каналски Острови
Црвено вино

Црвеното вино е еден вид на вино направено од темните (црни) сорти грозје. Вистинската боја на вино може да биде од интензивна виолетова, типична за млади вина, преку црвена за младите вина и кафеава за постарите црвени вина. Сокот од повеќето пурпурно грозје е зеленикаво-бела. Бојата доаѓа од пигмент наречен антоцијан, кој се наоѓа во лушпата на грозјето. Голем дел од продукцијата на црвено вино вклучува екстракција на боја и вкус од грозјето.
1 Производство
1.1 Обработка на грозје
Првиот чекор во производство на црвено вино, по собирањето, вклучува физичка обработка на грозјето. Грозјето се бере рачно или со машина.
1.2 Чистење и дробење
При пристигнувањето во винарската визба грозјето обично содржи гранчиња и листови. Доколку се остават гранчињата, може да предизвикаат вкусот да биде горчлив, затоа гранчињата и листовите се отстрануваат рачно или механички. По процесот на чистење, грозјето најчесто е смачкано.
Мешавината на грозје, лушпа, сок и семки се нарекува шира. Ширата се става во садови направени од челик што не ’рѓосува или од бетон, или од даб, за да ферментира.
Црвената желка

''Црвената желка'' (|La Tortue Rouge; |レッドタートル ある島の物語) — анимиран филм од 2016 година, во режија на холандско-британскиот аниматор Михаел Дудок де Вит. Филмот е ко-продукција помеѓу Wild Bunch и Studio Ghibli, и ја раскажува приказната на човек кој доживува бродолом на пуст остров и запознава огромна црвена желка. Филмот нема дијалог. Тој премиерно бил прикажан на Канскиот филмски фестивал во 2016 година. Филмот е номиниран за Оскар за најдобар анимиран филм на 89. доделување на наградите.
1 Продукција
''Црвената желка'' е ко-продукција на Wild Bunch и Studio Ghibli во соработка со Why Not Productions. Според Венсан Маравал, директорот на студиото Wild Bunch, тој го посетил Studio Ghibli во Јапонија во 2008 година и имал средба со Хајао Мијазаки. Мијазаки му го посочил краткометражниот филм ''Татко и ќерка'' и му кажал да се сретне со неговиот режисер, Михаел Дудок де Вит, со намера за ко-продуцирање на долгометражен анимиран филм. Од Wild Bunch пристапиле до Дудок де Вит во Лондон и го убедиле да го прифати проектот. Сценариото на филмот било напишано од Дудок де Вит и Паскал Феран.
2 Музика
Композитор на придружната музика во филмот е Лорен Перес дел Мар. Музиката била снимена во Скопје, во студиото ФАМЕС на француската двојка Од Мопас и Лорен Копиц, што работи во просториите на македонската радиотелевизија.
3 Прием
3.1 Критики
''Црвената желка'' добил критичко признавање. На агрегаторот Rotten Tomatoes, филмот има резултат од 94% врз основа на 77 ревизии, со просечна осенка од 8.3/10. На Metacritic филмот има рејтинг 88 од 100, врз основа на 22 ревизии, означувајќи „универзално признание“.
Калимантан

Калимантан (|Kalimantan) — индонезиски дел на островот Борнео, кој зафаќа 73% од островот. Неиндонезискиот дел од Борнео им припаѓа на Брунеј и Источна Малезија.
На индонезиски, поимот „Калимантан“ се користи за целиот остров Борнео.
1 Потекло на името
Името ''Калимантан'' е изведен од санскритскиот збор ''каламантана'' што значи „остров на горештината“ поради врелата тропска клима. Се состои од поимите ''кал[а]'' (време, доба, период) и ''мантан[а]'' (вриење, горење).
2 Површина
Индонезискиот дел зафаќа 73% од островот и 69,5% (13.772.543 во 2010 г.) од населението. Неиндонезискиот дел на Борнео се состои од Брунеј (400.000) и Источна Малезија (5.625.000). Брунеј е мала земја, додека областа Источна Малезија се состои од сојузните држави Сабах и Саравак и сојузната територија Лабуан. Регионот во Индонезија се нарекува и Индонезиско Борнео.
Калимантан зафаќа вкупна површина од .
3 Управа
Калимантан е поделен на пет покраини:
+ Покраини на Калимантан, Покраина, Површина (км<sup>2</sup>), Население (2015), Густина(жит./км<sup>2</sup>), Админ. центар, Најголем град
Западен Калимантан, 147.307,00, 4.783.209, 32,5, Понтијанак, Понтијанак
Централен Калимантан, 153.564,50, 2.490.178, 16,2, Палангкараја, Палангкараја
Јужен Калимантан, 38.744,23, 3.984.315, 102,8, Банџармасин, Банџармасин
Источен Калимантан, 129.067, 3.422.676*, 26,5, Самаринда, Самаринда
Северен Калимантан, 71.176,72, 639.639, 8,5, Танџунг Селор, Таракан
Вкупно, 544.150,07, 15.320.017, 28, —, Банџармасин
4 Поврзано
* Борнео
* Малајски јазици
* Баритски јазици
* Борнејски јазици
Евровизија 1976

Евровизија 1976 е 21. издание на Евровизија. Се одржа во Хаг, Холандија на 03.04.1976 г.
Победник беше Обединетото Кралство со песната “Save Your Kisses for Me” од Brotherhood of Man
Eurovision Song Contest Logo 1976.svg
Лого на Евровизија 1976
1. северен напоредник

1. северен напоредник (1° СГШ) — напоредник кој лежи 1 степен северно од екваторот. It crosses the Атлантскиот Океан, Африка, Индискиот Океан, Југоисточна Азија, Тихиот Океан и Јужна Америка.
Напоредникот образува дел од границата меѓу Екваторска Гвинеја и Габон.
1 Места
Почнувајќи од нултиот меридијан, па на исток, напоредникот 1° СГШ минува низ:
:
Координати, Земја, територија или море, Белешка
Атлантски Океан, веднаш северно од островот Кориско, веднаш северно од островот Голем Елобеј,
, островот Мал Елобеј
Атлантски Океан
граница -
Индиски Океан, веднаш северно од атолот Хуваду,
, островот Нијас
Индиски Океан
, островите Суматра, Паданг, Рантау и Рангсанг
Молучки Проток
, островот Голем Каримун
Сингапурски Проток
, острови како Капалаџерних, Булан, Батам, Bintan и Мапур
Јужнокинеско Море
, архипелагот Тамбелан
Јужнокинеско Море
, Калимантан
, Саравак — во должина од околу 3 км
, Калимантан — во должина од околу 4 км
, Саравак
, Калимантан
, Саравак — во должина од околу 8 км
, Калимантан
, Саравак — во должина од околу 8 км
, Калимантан
Макасарски Проток
, островот Сулавеси
Целебеско Море
, островот Сулавеси
Молучко Море, веднап северно од островот Гуреда,
, островот Халмахера
залив Као
, островот Халмахера
Тихи Океан, веднаш јужно од островот Фани, веднаш северно од атолот Мапија, веднаш јужно од атолот Капингамаранги,
, атолот Мајана
Тихи Океан, веднаш северно од островот Хауленд, помеѓу островите Волф и Пинта во Галапагос,
, Амазон
, Амазон — во должина од околу 11 км
, Амазон Рораима Пара Амапа Пара — остров во устието на реката Амазон
Атлантски Океан
2 Поврзано
* Екватор
* 2. северен напоредник
* 1. јужен напоредник
Евровизија 1978

Евровизија 1978 е 23. издание на Евровизија. Се одржа во Париз, Франција на 22.04.1978 г.
Победник беше Израел со песната “A-Ba-Ni-Bi (א-ב-ני-בי)” од Izhar Cohen and the Alphabeta
Eurovision Song Contest Logo 1978.svg
Лого на Евровизија 1978
Евровизија 1965

Евровизија 1965 е 10. издание на Евровизија. Се одржа во Неапол, Италија на 20.03.1965 г.
Победник беше Луксембург со песната "Pouppé de Cire, Pouppé de Son” од France Gall
Eurovision Song Contest Logo 1965.svg
Лого на Евровизија 1965
Евровизија 1969

Евровизија 1969 е 14. издание на Евровизија. Се одржа во Мадрид, Шпанија на 29.03.1969 г.
Ппобедици беа Шпанија, Обединетото Кралство, Холандија, Франција.
Eurovision Song Contest Logo 1969.svg
Лого на Евровизија 1969
Евровизија 1990

Евровизија 1990 е 35. издание на Евровизија. Се одржа во Загреб, СР Хрватска, Југославија на 5 мај 1990 г.
Победник беше Италија со песната “Insieme: 1992” од Тото Кутуњо.
Eurovision Song Contest Logo 1990.svg
Лого на Евровизија 1990
Малајски јазици

Малајски јазици — гранка на австронезиското семејство. Во неа спаѓаат малајскиот — државен јазик на Малезија, Брунеј и Индонезија; минангкабајскиот во централна Суматра и ибанскиот во северно Борнео.
Се смета дека прататковината на малајските е западно Борнео, каде изворно се задржале ибанските јазици. Потесната група на малајски јазици претставува второстепено расчленување, веројатно од централна Суматра, а можеби и исто така од Борнео.
Извесно време постоела несигурност за припадноста на дајачките јазици, но денес е утврдено дека некои од нив се малајски, а некои не. Меѓу малајските дајачки се вбројува ибанскиот, кој понекогаш се смета за групна целина, говорена од Ибанците (Морските Дајаци), а понекогаш за група. Другите дајачки јазици, наречени копненодајачки, се застапени во северозападниот агол на Калимантан, помеѓу ибанските и потесните малајски.
1 Јазици
*потесни малајски јазици (минангкабајски, малајски)
*ибански јазици или малајски дајачки (ибански и сродните говори)
*ураклавојски
Неколку ибански јазици are also sometimes placed separately in Malayic.
2 Класификација
Аделар (1993) ги дели малајските јазици на следниов начин.<ref>Adelaar, K. Alexander. 1993. ''''. Bulletin of the School of Oriental and African Studies, University of London, Vol. 56, No. 3 (1993), pp. 566-581.
*прамалајски
**ибански
**(''главна гранка'')
***стандарден малајски
***минангкабајски
***средномалајски
***банџарски
***џакартски
***останати
Меѓутоа, Нотхофер (1988) ја дава следнава класификација.
*прамалајски
**реџаншки
**мбало
**селако
**ибанско-малајски
***ибански
***потесни малајски
3 Реконструкција
3.1 Фонологија
Прамалајскиот имал вкупно 19 согласки и 4 самогласки (Adelaar 1992:102).
+caption Прамалајски согласки
, Уснени, Венечни, Предно-непчени, Задно-непчени, Гласилни
Избувни, безвучни,
звучни
Носни
Струјна
Течни
Приближни
+caption Прамалајски самогласки, Висина, Предни, Средни, Задни
Затворени, i, u
Средни, ə
Отворени, a
Има два 2 дифтонга:
* *-ay
* *-aw
3.2 Морфологија
Прамалајските лексеми се претежно двосложни, но некои се едно-, три- или четирисложни. Лексемите го имаат следниов слоговен состав (Adelaar 1992:102):
:''Напомена'': Сг = согласка, См = самогласка, Н = носна
4 Белешки
5 Наводи
* Adelaar, K. Alexander. 1992. ''Proto-Malayic: The Reconstruction of its Phonology and Parts of its Lexicon and Morphology''. Pacific Linguistics, Series C, no. 119. Canberra: Dept. of Linguistics, Research School of Pacific Studies, the Australian National University.
* Adelaar, K. Alexander. 1993. ''''. Bulletin of the School of Oriental and African Studies, University of London, Vol. 56, No. 3 (1993), pp. 566–581.
* Nothofer, Bernd. 1975. The reconstruction of Proto-Malayo-Javanic. (Verhandelingen van het KITLV, 73.) The Hague: Nijhoff.
* Nothofer, Bernd. 1988. "A discussion of two Austronesian subgroups: Proto-Malay and Proto-Malayic." In Mohd. Thani Ahmad and Zaini Mohamed Zain (eds.) 1988. ''Rekonstruksi dan cabang-cabang Bahasa Melayu induk'', pp. 34–58. Siri monograf sejarah bahasa Melayu. Kuala Lumpur: Dewan Bahasa dan Pustaka.
Стадион Луж

Стадион Луж (португалски: ''Estádio Lisboa е Benfica'') — повеќенаменски стадион кој се наоѓа во Лисабон, Португалија. Објектот најчесто се употребува за фудбалски натпревари, каде своите домаќински натпревари ги има португалскиот клуб Бенфика, кој е и сопственик на стадионот. Стадионот официјално бил отворен на 25 октомври 2003 година со натпревар помеѓу Бенфика и уругвајскиот клуб Национал од Монтевидео, заменувајќи го стариот Стадион Луж кој имал сместивост од 120.000 гледачи.
Стадионот бил дизајниран од ''HOK Sport Venue Event'', а целокупниот проект чинел 118.7 милиони евра.
Според категоризацијата на УЕФА, стадионот е еден од најголемите стадиони во Европа. Стадион Луж бил домаќин на неколку натпревари на УЕФА Евро 2004, вклучувајќи го и финалето на УЕФА Лигата на шампионите 2014. Во октомври 2014 година, тој бил избран за најубав стадион во Европа во онлајн анкетата на францускиот весник „''L'Équipe''“.
1 Именување
Претходниот стадион, кој исто така, официјално бил познат како „''Estádio do Sport Lisboa e Benfica''“, бил именуван во чест на црквата Пресвета Богородица на светлината (португалски: ''Igreja de Nossa Senhora da Luz''), а луѓето од Лисабон го користат за да го наречат единствено „кон светлината“, па заедничко име за стадионот станало „Стадион Луж“ кој вообичаено се преведува на англиски како „''Стадион на светлината''“.
2 Каректеристики
Архитектот Дејмон Лавале од HOK Спорт Место го дизајнирал стадионот со цел да се фокусира на светлината и транспарентноста. Неговиот поликарбонатен покрив овозможува зраците на сончевата светлина да навлезат во стадионот. На покривот, кој е поддржан од страна на тај-зраци од четири челични столбови, се чини дека се плови на основните трибини. Сводовите изнесуваат 43 метри во висина и тие дополнително придонеле да се дефинира изгледот на стадионот откако бил обликуван да биде сличен на брановидниот профил на три нивоа на стадионот.
3 Поврзано
* Seven Wonders of Portugal
Евровизија 1967

Евровизија 1967 е 12. издание на Евровизија. Се одржа во Виена, Австрија на 08.04.1967 г.
Победник беше Обединетото Кралство со песната “Puppet On a string ” од Sandie Shaw
Eurovision Song Contest Logo 1967.svg
Лого на Евровизија 1967
Евровизија 1986

Евровизија 1986 е 31. издание на Евровизија. Се одржа во Берген, Норвешка на 03.05.1986 г.
Победник беше Белгија со песната “J'aime la vie” од Sandra Kim
Eurovision Song Contest Logo 1986.svg
Лого на Евровизија 1986
Карска Врата

Карска Врата (|Карские Ворота) или Карски Проток — проток помеѓу јужниот крај на Нова Земја и северниот врв на островот Вајгач. Протокот е широк 56 км и ги поврзува Карското и Баренцовото Море во северна Русија.
Карската Врата одиграла важна улога во истражувањето на Северниот морски пат.
Викенд (филм, 2011)

''Викенд'' е британска романтична драма од 2011 година од режисерот Ендрју Хеј. Во главните улоги се појавуваат Том Кален и Крис Њу, како двајца мажи кои се запознаваат и започнуваат врска една недела пред едниот едниот од нив да треба да ја напушти државата. Филмот доби многу пофалби по неговата премира на SXSW фестивалот во САД, и беше голем успех низ кината во Велика Британија и во САД.
Сизеренство

Сизеренство (|suzeraineté) — однос во кој еден владетел или држава има право да наплаќа данок и да управува со надворешните работи на друг народ или држава. Ентитетот што има обврска кон сизеренот е вазал или трибутарна држава. Овој поим првпат бил воведен за да се опише односот помеѓу Отоманското Царство и соседните области.
1 Поврзано
*Хегемонија
*Империјализам
*Сатрап
*Вазална држава
Југославија на Евровизија

Југославија првпат настапува во 1961 година.
1 Натпревари
;Table key
Година, Изведувач, Јазик, Наслов, Место, Бодови
1961, Ljiljana Petrović, Српски, "Neke davne zvezde"(Неке давне звезде), 8, 9
1962, Lola Novaković, Српски, "Ne pali svetlo u sumrak"(Не пали светло у сумрак), 4, 10
1963, Vice Vukov, Хрватски, "Brodovi", 11, 3
1964, Sabahudin Kurt, Босанки, "Život je sklopio krug", 13, 0
1965, Vice Vukov, Хрватски, "Čežnja", 12, 2
1966, Berta Ambrož, Словенечки, "Brez besed", 7, 9
1967, Lado Leskovar, Словенечки, "Vse rože sveta", 8, 7
1968, Dubrovački trubaduri, Хрватски, "Jedan dan", 7, 8
1969, Ivan & 3M, Хрватски, "Pozdrav svijetu", 13, 5
1970, Eva Sršen, Словенечки, "Pridi, dala ti bom cvet", 11, 4
1971, Kićo Slabinac, Хрватски, "Tvoj dječak je tužan", 14, 68
1972, Tereza Kesovija, Хрватски, "Muzika i ti", 9, 87
1973, Zdravko Čolić, Босански, "Gori vatra", 15, 65
1974, Korni Grupa, Српски, "Moja generacija"(Моја генерација), 12, 6
1975, Pepel in Kri, Словенечки, "Dan ljubezni", 13, 22
1976, Ambasadori, Босански, "Ne mogu skriti svoju bol", 17, 10
data-sort-
Oliver Dragojević, Хрватски, "Zbogom ostaj ljubavi", data-sort-
Novi Fosili, Хрватски, "Sklopi oči"
Novi Fosili, Хрватски, "Najdraže moje"
1981, Vajta, Босански, "Lejla", 15, 35
1982, Aska, Српски, "Halo, Halo"(Хало, хало), 14, 21
1983, Danijel, Црногорски, "Džuli", 4, 125
1984, Vlado & Isolda, Црногорски, "Ciao, amore", 18, 26
Zorica Kondža feat. Josip Genda, Хрватски, "Pokora"
1986, Doris Dragović, Хрватски, "Željo moja", 11, 49
1987, Novi Fosili, Хрватски, "Ja sam za ples", 4, 92
1988, Srebrna Krila, Хрватски, "Mangup", 6, 87
1989, Riva, Хрватски, "Rock Me", 1, 137
1990, Tajči, Хрватски, "Hajde da ludujemo", 7, 81
1991, Baby Doll, Српски, "Brazil"(Бразил), 21, 1
1992, Extra Nena, Српски, "Ljubim te pesmama"(Љубим те песмама), 13, 44
Дулоксетин

Дулоксетин е лек кој се употребува во третманот на големо депресивно растројство, болка при дијабетична периферна невропатија, генерализирано анксиозно растројство.
Спаѓа во класата на хетероциклични антидепресиви познати како инхибитори на повторното преземање на серотонин–норепинефрин. Тој слабо ја инхибира реапсорпцијата на допаминот, без значаен ефект кон хистаминергичните, допаминергичните, холинергичните и адренергичните рецептори.
Стадион Атлети Аѕури д'Италија

Атлети Аѕури д'Италија (италијански: ''Stadio Atleti Azzurri d'Italia''), познат и како Стадион Џевис од спонзорски причини — фудбалски стадион во Бергамо, Италија, дом на фудбалската екипа Аталанта. Теренот е долг 105 метри и широк 68 метри. Стадионот има капацитет од 21.000 седечки места.
Во минатото стадионот бил познат под неколку имињата како Стадион Марио Брумана, Стадион Комунале, а од 1994 година се нарекува Стадион Атлети Аѕури д'Италија. Сепак, во 2017 година од спонзорски причини се користи и името Стадион Џевис. Стадион бил изнајмен и на други два фудбалски клуба од Бергамо, Вирешит Бокалеоне (кој подоцна станале Алѕано Вирешит) и Албинолефе.
Во 2017 година, површинската сопственост на стадионот била пренесена од Општина Бергамо на Аталанта, со што станал четврти модерен објект управуван директно од фудбалски клуб во Италија, по Стадион Алијанц во Торино (2011), Фриули во Удине (2013) и Стадионот Бенито Стирпе во Фрозиноне (2016).
Почнувајќи од 1 јули 2019 година, стадионот шест спортски сезони ќе го носи своето сегашно име Џевис по комерцијален договор со електротехничката компанија Gewiss, која постигнала договор со Аталанта за стекнување на правата за именување на спортскиот комплекс.
Наратологија

Наратологијата е проучување на наративот и наративната структура и начините на кои тие влијаат на нашата перцепција. Иако, во принцип, зборот може да се однесува на кое било систематско проучување на наративот, во практика неговата употреба е многу поограничена. Поимот е англизам од францускиот поим narratologie, скован од страна на Цветан Тодоров. Наратологијата се применува ретроспективно, на дела кои потекнуваат уште пред времето кога овој поим е скован. Нејзиното теоретско потекло може да се следи сè до Аристотел, меѓутоа одлучено е дека модерната наратологија е започната со Руските Формалисти, особено со Владимир Проп (Морфологија на народна приказна, 1928).
1 Историја на поимот
Потеклото на наратологијата и дава силна асоцијација со структуралистичката потрага за формален систем на корисен опис применуван на која било наративна содржина, по аналогија со граматики користени како основа за расчленување реченици во некои форми на лингвистиката. Оваа постапка, сепак, не е типична за целокупната работа денес опишана наратологично. Во 1966 година посебно издание на списанието Комуникации се покажало како мошне влијателно, и поради тоа било земено предвид како истражувачка програма во тоа поле, па дури и манифест. Истата вклучува статии од Барт, Клод Бремонд, Генет, Греимас, Тодоров и други, кои пак често се однесувале на делата на Владимир Проп. Џонатан Кјулер (2001) ја опишува наратологијата како термин кој опфаќа многу насоки, имплицитно обединета во признавањето дека, наративната теорија бара разлика меѓу "приказна", низа на активности или настани замислени како независни од нивната манифестација во дискурсот, и „дискурс" дискурзивнa презентација или нарација на настани. Руските формалисти први предложиле таква разлика, вработување на куплет фабулата и сижето. Структуралистичката претпоставка дека може да се испита фабулата и сижето одделно родила две сосема различни традиции: тематски и модална наратологија. Поранешната главно е ограничена на семиотичко формализирање на секвенци од кажаните дејствија, додека втората го испитува начинот на нивното кажување, нагласувајќи глас, точка на гледање, трансформација на хронолошкиот ред, ритам и честота. Многу автори имаат инсистирано на тоа дека, тематската и модалната наратологијата не треба да бидат гледани одделно, особено кога се работи со функцијата и интересот на наративната секвенца и содржината.
Deus vult

''Deus vult'' („Бог посакува“) — латински борбен повик на крстоносците во декларацијата на првата крстоносна војна побарана од папата Урбан II на Советот на Клермон во 1095 г. кога Византиското Царство побарала помош во одбрана од Селуџиската инвазија на Анадолија. Фразата се појавува различно како Dieu le veut (француски), Deus lo vult, итн.
Адмирал Алфред Тајер Махан го искористил изразот во неговата расправа за "превласт на Христос" како "главно империјалистилко" и дека "Христијанството и војувањето" имале многу сличности: "Deus vult!' викам јас. Тоа беше плачот на крстоносците и на пуританците и јас се сомневам дека човек некогаш направил нешто благородно."
Таа е меѓу фрази спреј-насликани на ѕидовите на џамии како начин на вандализам, како и од голем број на поединци вклучени во меми.
Насредин-оџа

Насредин-оџа (|نصر الدين خواجه, |Nasreddin Hoca) — селџучки сатиричар и суфија од анадолското село Хорту, денес во Сиврихисарскиот Округ, Ексишехирската Област во Турција. Се смета за популистички филозоф и умен човек, запаметен по своите смешни приказни и анегдоти. За него се зборува во стотици приказни, во кои држи духовита или умна улога, а понекогаш и како будалест човек. Една типична приказна за него се состои од суптилен хумор и наравоучение. Меѓународниот „Насредин-оџа фест“ се одржува секоја година од 5 до 10 јули во неговото родно село.
1 Насредин-оџа како тема во книжевноста
* „Итар Пејо и Насрадин-оџа“ — расказ на македонскиот писател Стале Попов.
Печорско Море

Печорско Море (|link=no|Печо́рское мо́ре) — море во северозападна Русија, во југоисточниот дел на Баренцовото Море. На запад се граничи со островот Колгуев, на исток со островот Вајгач и Југорскиот Полуостров, а на север со јужниот крај на Нова Земја.
Морето е прилично плитко, со просечна длабочина од само 6 м (најдлабокото место е -210 м). Во јужниот дел тече Колгуевската струја, во источен правец. Недалеку од брегот се сместени неколку острова, од кои најголем е Долги.
Од ноември до јуни, Печорското Море е покриено со пловечки мраз. Најголема река што се влева во него е Печора.
1 Историја
Историски, Печорското Море го носело своето име пред да биде наречено соседното Баренцово Море. Остатокот од морската површина дотогаш се нарекувал Мурманско Море.
Печорското Море било поаѓалиште за истражување на непознатите ледените мориња на исток. Првата позната пловидба по Печорското Море низ протокот Југорски Шар ја направил истражувачот Улеб од Нижни Новгород, кој преминал во Карското Море во 1032 г.
Почнувајќи од XI век, Печорското Море и крајбрежјето на Нова Земја почнало да се истражува и подоцна населува од руското население наречено Помори, кое живее крај Белото Море. Во подоцнежниот дел на XVI век почнал да се користи првиот арктички трговски пловен пат од Белото Море до реката Об и Енисејскиот Залив. Со ова се отворил пат кон богатите ресурси на Сибир и се користел сè до 1619 г., кога е затворен од военостратешки и политички причини, стравувајќи од можно навлегување на европските земји во Сибир.
2 Екологија
Риболовот во Баренцовото Море, особено на бакаларот, е од голема важност за Норвешка и Русија. На дното на Печорското Море разновидна фауна. Покрај тоа, околу морето живеат генетски посебни бели мечки. Таканаречената „карска група“ на белуги се селат во Печорското Море за да презимат. Разни видови како моржовите се загрозени од можни загадувања поради експлоатацијата на нафта во морето.
РК Пролет 62

ЖРК Пролет 62 — поранешен женски ракометен клуб од Скопје, Македонија. Боите на клубот биле жолто-сината и бело-зелената. Своите натпревари како домаќин, клубот ги играл во Училишната сала Македонско Сонце.
1 Историја
Клубот бил учесник на Супер лигата.
2 Поврзано
*РК Пролет
Слободен печат

''Слободен печат'' — македонски дневен весник, чиј прв број излегол на 19 октомври 2013 година. Главен и одговорен уредник на весникот е Злате Лозановски. ''Слободен печат'' е најтиражен и најчитан македонски дневен весник и се дистрибуира низ целата територија на државата. Весникот е препознатлив и по неговите неделни карикатури, кои се пласираат во викенд-изданијата на печатеното издание.
Од 2019 година, ''Слободен печат'' добива свој интернет-портал и од 2020 година важи за еден од петте најчитани македонски информативни портали. Од 2019 година, дел од „Слободен печат“ е и видеоплатформата Слободна ТВ. Емитува онлајн-програми на Јутјуб со вести, интервјуа и дебати. Во 2020 година, порталот овозможи читање на содржините на уште пет јазици: англиски, српски, бугарски, грчки и турски. Освен на видео-платформата Јутјуб, Слободен печат е присутен на социјалните мрежи , , и .
Медиумот е член на Здружението на печатените медиуми и на Советот за етика во медиумите. Дел е и од професионалниот регистар на медиуми и членови на Асоцијацијата на печатени медиуми на Југоисточна Европа (МАСЕ), со седиште во Подгорица.
1 Слободна ТВ
Од 2019 година, Слободен печат добива и видеоплатформа, Слободна ТВ, која емитува интернет програма на Јутјуб, со вести, интервју и дебати.
Во декември 2019 година, на Слободна ТВ, Слободен печат се емитувала емисијата "Утрински брифинг", каде се емитувале вести, интервјуа и анализи, главен уредник бил Сашо Ордановски, заедно со него уредници на емисијата се: Александар Чомовски, Дејан Андоновиќ, Александар Петрески, Насер Селмани, Александра Бубевска, Кристина Атовска, Влатко Чаловски и Љубиша Николовски, била прикажувана до јули 2022 година.
Празосин

Празосин е симпатолитик кој се употребува во третманот на висок крвен притисок, анксиозност. Вазодилататорното дејство на празосинот се должи на блокирање на постсинаптичките α<sub>1</sub>-адренорецептори. Овие рецептори се присутни во васкуларната мазна мускулатура, каде што се одговорни за вазоконстриктивното дејство на норадреналинот.
Пекол на хоризонтот (филм)

Пекол на хоризонтот (англиски: ''Deepwater Horizon'') — биографски американски филм од 2016 година, режиран од Питер Берг, по сценарио на Метју Сенд и Метју Мајкл Карнахан. Во главните улоги се појавуваат Марк Волберг, Курт Расел, Џон Малкович, Џина Родригес, Дилан О'Брајен и Кејт Хадсон. Филмот е заснован на експлозијата на нафтената платформа Дипвотер Хоризон и изливот на нафта во Мексиканскиот Залив во 2010 година.
Снимањето на филмот започнало на 27 април 2015 година во Њу Орлеанс, Луизијана. Филмот премиерно бил прикажан на филмскиот фестивал во Торонто на 13 септември 2016 година и бил издаден во САД на 30 септември 2016 година. ''Пекол на хоризонтот'' главно добил позитивни критики и заработил преку 119 милиони долари во светски рамки. Филмот добил две номинации за Оскар на 89. доделување на наградите, и тоа за најдобра монтажа на звук и најдобри визуелни ефекти.
1 Улоги
* Марк Волберг како Мајк Вилијамс* Курт Расел како Џими Харел
* Џон Малкович како Доналд Видрин
* Џина Родригес како Андреа Флејтас
* Дилан О'Брајен како Кејлеб Холовеј
* Кејт Хадсон како Фелисија Вилијамс
* Итан Сапли како Џејсон Андерсон
* Трејс Адкинс како ожалостен татко во хотелот
* Бред Лиланд како Роберт Калуза
Стадион Пловдив

Стадион Пловдив — повеќенаменски стадион кој се наоѓа во Пловдив, Бугарија. На овој стадион своите домашни натпревари во минатото ги играле ФК Ботев, ФК Локомотив, ФК Марица и ФК Спартак.
Стадионот бил изграден во 1950 година под името „9 септември“. Во 1962 година бил проширен, додека во 1991 година е започнато амбициозно реновирање кое не е завршено заради недостаток на средства. Денес е запуштен, без лиценца од УЕФА. На него повремено се играат второкласни натпревари, претежно на јуниори.
Стадионот има сместивост од 55,000 гледачи, што го прави најголем во Бугарија.
Алпска комбинација

Алпска комбинација или комбинација во алпско скијање — дисциплина во алпско скијање која претставува спој на техника и брзина во која учесниците се натпреваруваат во слалом и спуст.
Алпската комбинација е една од петте дисциплини во Светскиот куп во алпско скијање. Се состои од едно возење на спуст и две возења на слалом. Обично се одржува во два натпреварувачки дена, со тоа што првиот ден се вози спуст, а вториот ден слалом. Само оние скијачи и скијачки кои ги завршиле сите три возења остваруваат бодови во комбинација, и тоа првите триесет. После одржаните трки во двете дисциплини се собираат постигнатите времиња (не бодовите кои ги оствариле поединечно во дисциплините) и така се добива вкупниот поредок.
Иако во слалом само првите 30 од првото возење имаат право да возат во второто возење, во слаломите кои се подуваат за комбинација, второто возење може да го возат и послабо рангирани натпреварувачи доколку се пријавени во комбинација.
Натпреварувач кој е победник во алпска комбинација се смета за најсестран скијач, бидејќи мора одлично да владее и со техничките и со брзинските дисциплини.
Натпревари во алпска комбинација се одржуваат и на Зимските олимписки игри, каде заради одложувањата на поедини возења и густиот распоред честопати се вози подваријанта на алпска комбинација која се вика „алпска суперкомбинација“, а се разликува од стандардната затоа што се вози само едно возење во слалом.
Национални паркови во Грција

Следува список на Национални паркови во Грција:
Име, Прогласен, Површина, Карта, Слика
Национален парк Енос, 1962
Алонисос, 1992
Национален парк Ета, 1966
Национален парк Олимп, 1938
Национален парк Парнасс, 1938
Национален парк Парнита, 1961
Национален парк Пинд, 1966
Национален парк Преспа, 1974
Национален парк Самарија, 1962
Национален парк Сунион, 1974
Национален парк Вик-Војуша, 1973
Национален парк Закинтос, 1999
Чудовиште

Чудовиштe е било кое страшно суштество, а обичнo се појавува во легендите и хорор приказните. Чудовиштата се многу грозни и можат да предизвикаат страв или физичко насилство со неговото доаѓање или движења. Латинскиот збор „monstrum“, значи девијантно појавување, а обично се мисли на биолошки тип, што се зема како знак дека нешто е погрешно со природниот ред. Поимот чудовиште означува нешто морално непристојно, физички или физиолошки грозно. Исто така, овој израз може да биде применет фигуративно на човек со слични одлики, на пример, човек кој прави лоши работи.
1 Чудовиштата како мотив во уметноста и во популарната култура
1.1 Чудовиштата како тема во книжевноста
* „Франкенштајн“ — роман на англиската писателка Мери Шели од 1818 година.
1.2 Чудовиштата како тема во музиката
* „А.О.Д. против Годзила“ (англиски: ''A.O.D. Vs. Godzilla'') — песна на американската хардкор-панк група ''Adrenalin O.D.''.* „Чудовиште“ (англиски: ''Monster'') - песна на американскиот рапер Кање Вест (''Kanye West'') од 2010 година.* „Чудовиште“ (англиски: ''Monster'') - музички албум на американската рок-група Кис (''Kiss'') од 2012 година.* „Чудовиште“ (англиски: ''Monster'') - песна на американската рок-група Л7 (''L7'') од 1992 година.* „Буба“ (англиски: ''Boogeyman'') — песна на британската рок-група Моторхед (''Motö̲rhead'') од 1987 година.* „Чудовишта“ (англиски: ''Monsters'') — музички албум на американската рок-група Мит папетс (Meat Puppets) од 1989 година.* „Нападнат од чудовишта“ (англиски: ''Attacked By Monsters'') — песна на Мит папетс од 1989 година.* „Мојот цимер се претвора во чудовиште“ (англиски: ''My Roommate Is Turning Into A Monster'') — песна на канадската рок-група Ноуминсноу (''Nomeansno'') од 1982 година.* „Чудовиште“ (англиски: ''Monster'') - музички албум на американската рок-група Р. Е. М. (''R. E. M.'') од 1994 година.* „Чудовиште“ (англиски: ''Monster'') - песна од истоимениот албум на американската рок-група Степенволф (''Steppenwolf'') од 1969 година.* „Чудовиште“ (англиски: ''Monster'') - музички албум на американскиот џез-музичар Херби Хенкок (''Herbie Hancock'') од 1980 година.
1.3 Чудовиштата како тема во филмот
* „Франкенштајн“ (англиски: ''Frankenstein'') — американски филм од 1931 година, во режија на Џејмс Вејл.* „Невестата на Франкенштајн“ (англиски: ''Bride of Frankenstein'') — американски филм од 1935 година, во режија на Џејмс Вејл.* „Франкенштајн“ (англиски: ''Mary Shelley's Frankenstein'') — американски филм од 1994 година, во режија на Кенет Брана.* „Чудовишта“ (англиски: ''Monsters, Inc.'') — американски анимиран филм од 2001 година, во режија на Петер Доктер, Ли Анкрич и Дејвид Силверман.
* „Чудовишта против вонземјани“ (англиски: ''Monsters vs Aliens'') — американски анимиран филм од 2009 година, во режија на Роб Летерман и Конрад Вернон.
Бугарска армија (стадион)

Стадион Бугарска армија — стадион кој се наоѓа во Софија, Бугарија. На овој стадион своите домашни натпревари ги игра ПФК ЦСКА.
Стадионот бил изграден во 1965 година. Во 1982, 1997, 2001, 2015, 2016 година бил реновиран. Стадионот има сместивост од 22.995 гледачи.
1 Историја
На 27 јануари 1925 година софиската општина и доделила земјиште во месноста „Пустинјана“ во Борисовата градина на екипата на АС-23 како компензација за одземање на игралиштата, на кои играле и фудбалските клубови Атлетик, Слава и ОСК пред овие клубови да бидат споени. Новиот стадион го прифатил името на тимот „АС-23“ (алтернативно бил нарекуван „Атлетик парк“).
Во 30-те години АС-23 добил нотарски акт за веќе изградениот стадион. Во почетокот на 40-тите години самото игралиште било затревено. Во 1943 година стојачките места биле укинати и целото игралиште било опкружено со трибини.
Кон крајот на 1944 година стадионот бил наследен од ФК Чавдар (Софија), кој ги обединил во себе тимовите на АС-23, Шипка-Победа и Спартак (Подуене). Во тоа врме стадионот се викал „Чавдар“.
На 15 февруари 1948 стадионот станал сопственост на Централниот дом на војската, по обединувањето на Чавдар со ЦДВ.
Од 5 мај 1948 стадионот се користи од ПФК ЦСКА (Софија), (тогаш бил познат како „Септември кај ЦДВ“).
Во 1965 година стадионот бил разрушен за да може да се изгради нов стадион за ЦСКА по проект на архитектот Антон Каравелов и Симеон Иванов. Во 1967 година изградбата на стадионот завршила. Името на новиот стадион било „Народна армија“.
Стадионот главно бил реконструиран во 1982 година, кога било ставено и електрично осветлување.
Од 1990 стадионот се нарекува „Бугарска армија“.
Стадион Динамо Минск

Стадион Динамо (|Стадыён Дынама) — повеќенаменски стадион кој се наоѓа во Минск, Белорусија. Во моментот е во процес на големи реновирања. Претежно се користи за фудбалски натпревари и своите домашни натпревари на овој стадион, пред да биде започната реконструкцијата, ги играле екипите на Динамо Минск, ФК Минск и Фудбалската репрезентација на Белорусија. Стадионот официјално има 40.000 седишта, но горниот дел од горната трибина не се користи уште од средината на 1990-тите години, од безбедносни причини, па поради тоа сместивоста пред реновирање изнесувала 34.000 гледачи.
1 Историја
Стадионот на Динамо Минск бил изграден и отворен во 1934 година и бил проширен во 1939 година, но истиот бил разрушен за време на Втората светска војна, и повторно изграден во текот на периодот од 1947-1954 година. Објектот бил дополнително бил реновиран во периодот на 1978-1980 година, во подготовка за Летните олимписки игри од 1980 година. Во октомври 2012 година стадионот бил затворен поради големата реконструкција, и требало неговата обнова да трае до 2014 година, како фудбалски специфичнен стадион.
2 Домашна употреба
Во советскиот период своите домашни натпревари на овој стадион ги играле екипата на Динамо Минск, која екипа продолжила да го користи стадионот до 2008 година. Од 2009 година Динамо Минск, се преселил во помалиот Стадион Динамо Јуни, додека Динамо стадионот станал примарен дом за ФК Минск. Стадионот е исто така традиционално место каде се одржува финалниот натпревар на Белорускиот куп во фудбал, што се одржува тука речиси секоја година во периодот помеѓу 1992 и 2012 година, со исклучок на 2002 и 2011 година.
3 Меѓународна употреба
Стадионот бил еден од местата на фудбалскиот турнир на 1980 Летниte олимписки игри. Тој бил домаќин на 6 натпревари во групната фаза и еден во четвртфиналето. Тој исто така бил еден од стадионите на кој се одржале натпревари во рамките на Европското првенство во фудбал под 18 години во 1984 година и Светското младинско првенство во 1985 година, кое се одржувало во Советскиот Сојуз. Од 1992 година стадионот е место каде своите домашни натпревари ги игра фудбалската репрезентација на Белорусија.
Со текот на годините стадионот започнал да се користи од страна на неколку белоруски клубови во европските купови, во случај кога сопствените стадиони на клубовите не ги исполнуваат критериумите на УЕФА. Во последниве години се користи како место каде своите домашни натпревари ги игра БАТЕ Борисов во Лигата на Шампионите и Лига Европа, вклучувајќи ја групната фаза од двата натпревари во Лигата на шампионите квалификациите и Лига Европа нокаут фазата.
4 Поврзано
* Динамо (појаснување)
Прва македонска ракометна лига

Првата македонска ракометна лига — второ по ред ракометно натпреварување во Македонија во машка конкуренција, по Супер лигата. Првакот обезбедува пласман во Супер лигата.
1 Формат на натпреварување
До сезоната 2024/25, екипите биле поделени во две групи (А и Б), а најдобрите пет екипи во двете групи се пласирале во плеј-оф разигрувањето за пласман во Супер лигата, додека пак екипите пласирани од шестото до деветтото место играле во плеј-аут разигрувањето.
Сезоната 2025/26 ќе се игра во двокружен систем, каде што сите екипи играат помеѓу себе на домашен и на гостински терен, вкупно 26 натпревари во сезоната по екипа. Првопласираната екипа на крајот на сезоната обезбедува пласман во Супер лигата, а второпласираната екипа игра бараж натпревар на неутрален терен со претпоследната екипа од плеј-аут разигрувањето во Супер лигата. Нема испаѓање од лигата.
2 Тековни екипи
Список на екипи кои се натпреваруваат во сезоната 2025/26.
Екипа, Град, Сала, Капацитет
Аеродром, Скопје, СЦ Јане Сандански (мала сала), 1000
Астраион Хендбол, Струмица, Спортска сала Парк, 1800
Вардар Неготино, Неготино, Спортска сала Св. Кирил и Методиј, 500
Драчево, Скопје, Училишна сала Архиепископ Доситеј, 300
Јехона, Гостивар, Спортска сала Младост, 1500
Кичево 2020, Кичево, Спортска сала Јанчица, 1000
Македонија ЃП, Скопје, Спортска сала Кочо Рацин, 300
Младост 1977, Богданци, Спортска сала Млаз, 1000
Мулти Есенс, Скопје, Спортска сала Автокоманда, 2000
Овче Поле 1958, Свети Николе, Спортска сала Цар Самоил, 500
Партизан 2016 Спорт, Гевгелија, Спортска сала 26 април, 1600
Преспа Вардар, Ресен, Спортска сала Зоран Стојановски, 1000
Текстилец, Штип, Училишна сала Тошо Арсов, 300
Шампион, Скопје, Училишна сала Архиепископ Доситеј, 300
3 Поврзано
* Куп на Македонија
* Супер лига мажи
* Супер лига жени
Совалка

Совалка или солка – дрвена направа со која се внесува јатокот низ основата при ткаење. Јатокот се намотува на совалката и со неа ткајачот полесно го протнува јатокот низ „зевот“ на нишките на основата при ткаење со рачен разбој.
Наједноставните совалки се направени од тесно, рамно парче дрво со жлебови на краевите за да го држи јатокот.
Азов (бригада)

Бригада „Азов“, официјално 12-та бригада за специјални намени „Азов“ (на |12-та бригада спеціального призначення «Азов») — формација на Националната гарда на Украина. Основана е на 5 мај 2014 година во Бердјанск, за време на Украинската криза, како доброволен баталјон на патролната служба на милицијата за посебни намени, дел од Министерството за внатрешни работи. На 17 септември баталјонот е реорганизиран и проширен во полк на милицијата за посебни намени. Во октомври 2014 година формацијата брои околу 800 припадници. Во ноември истата година полкот станува посебна единица за специјални намени на Националната гарда на Украина. Од февруари 2023 година е бригада за специјални намени.
Седиштето на единицата е во Мариупол, Донецка Област, но бидејќи градот е под контрола на ДНР (иако де јуре Украина го смета за своја територија), привремено е сместена во селото Урзуф, близу Мариупол, како и во Бердјанск и во престолнината Киев. Прв командир на формацијата е Андреј Билецки, а тековен е Денис Прокопенко. Сегашната ознака на единицата се користи од август 2015 година и на неа е прикажан симболот „Идеја на нацијата“ (''Ідея Нації''), поврзан со германскиот симбол Волфсангел, претходно користен и во нацизмот.
Бригадата „Азов“ станува озлогласена по обвинувања за тортури и воени злосторства, како и поради симпатии на нејзини припадници кон нацистичката идеологија. Поради ова, во 2018 година Конгресот на САД ја прекинува воената помош од донација на опрема, тренинг или каква било друга поддршка за единицата. Единицата служи како подлога за основање на Национален корпус, крајно-десничарска политичка партија во Украина, во октомври 2016 година.
Фландриски класици

Фландриски класици — службена соработка помеѓу организаторите на класичните велосипедски трки одржувани во Фландрија. Била отпочната во 2010 година и се состои од шест трки, од кои Трката околу Фландрија, еден од петте монументи во велосипедските класици, се смета за најважна. Сепак, важни класици како Е3 Харелбеке и Курне-Брисел-Курне не се вклучени.
1 Мисија
Мисијата на фландриските класици е да се обезбеди местото на фламанските класици во меѓународниот велосипедски календар. Со оваа организација го подобруваат статусот на помалите фламански трки. Соработката веќе успеала да постигне подобар датум за три од трките: Гент-Вевелгем ќе се одржува во недела помеѓу Милано-Санремо и Трката околу Фландрија; Схелдепрејс ќе се одржува помеѓу Трката околу Фландрија и Париз-Рубе, а Брабантсе Пејл ќе се одржува пред арденските класици, каде влегуваат Амстел Голд Рејс, Флеш Валон и Лиеж-Бастон-Лиеж.
2 Класици
Трка, Забелешки
Омлоп Хет Ниусблад, Воведна трка во белгиската велосипедска сезона.
Дварс дор Вландерен, Традиционално, ова е прв ден од „фламанската велосипедска недела“, заедно со Гент-Вевелгем, Три дена Де Пане и Трката околу Фландрија.
Гент-Вевелгем, Ова е прв од трите калдрмисани класици и се одржува во недела помеѓу Милано-Санремо и Трката околу Фландрија.
Трка околу Фландрија, Ова е единствената фламанска трка од петте монументи.
Схелдепрејс, Оваа трка се одржува помеѓу Трката околу Фландрија и Париз-Рубе.
Брабантсе Пејл, Оваа трка сега се одржува пред арденските класици.
Вајт Харт Лејн

Вајт Харт Лејн (англиски: ''White Hart Lane'') — поранешен стадион кој се наоѓал во населбата Тотенхем во северен Лондон, Англија. Своите домашни натпревари на овој стадион ги играла екипата на ФК Тотенхем Хотспар во Премиер лигата. Стадионот бил со сместивост од 36,285 места за седење. Стадионот бил целосно срушен на крајот на сезоната 2016–17, и на негово место ќе биде изграден целосно нов стадион.
Освен тоа што на стадионот настапувал фудбалскиот клуб Тотенхем, кој е познат меѓу навивачите на Спарс како „''Лејн''“, Вајт Харт Лејн бил место каде се одиграле неколку натпревари каде домаќин била Фудбалската репрезентација на Англија и Фудбалската репрезентација на Англија до 21 година.[2][2][2][2][2][2][2] Градежните работи се во тек за Тотенхем за да се преселат во новиот стадион со проценета сместивост од 61.000 гледачи,. кој се дизајнирани од страна на ''Populous'', што исто така го дизајнираше стадионот на соперникот Арсенал, Емирати. Почетните дизајни се создадени од страна на ''КСС Design Group'' назад во 2008 година, но по долго време одложувања, било дозволено да се промени компанијата со друга компанија.
1 Други намени
Во текот на изградбата на новиот Вембли , Вајт Харт Лејн беше домаќин во целост на фудбалската репрезентација на Англија на меѓународните натпревари, како што е 2-0 поразот од фудбалска репрезентација на Холандија. Од отворањето на реновираниот Вембли, Лејн повремено се користи како домаќин на меѓународните натпревари на репрезентацијата на Англија под 21 година.
Во 1995 и 1996 година Вајт Харт Лејн, исто така, беше домаќин на американски фудбал, како домаќин на Лондон Монарси. Бидејќи теренот не може да се смета за котистење на американски фудбал според прописи, поле, должина, Монарси доби специјална дозвола од Светската лига за да играат на терен од 93-јарди.
2 Сообраќај
Областа во близина на стадионот редовно се сервира од страна на голем број на автобуски линии и услуги.  Автобуските линии 149, 259, 279 и 349 стојат на станицата надвор од стадионот. Национални железнички станици се припоени на , соодветно во близината на стадионот. Железничките и метро станиците, се исто така во близина. Постојат контролирани зони во работењето во областа на сите натпреварувачки денови.
Луксембург на Евровизија

Луксембург првпат настапува во 1956 година.
1 Натпревари
;Table key
Година, Изведувач, Јазик, Наслов, Место, Бодови
1956, Michèle Arnaud, French, "Ne crois pas", 2 , N/A
1956, Michèle Arnaud, French, "Les amants de minuit", 2 , N/A
1957, Danièle Dupré, French, "Amours mortes (tant de peine)", 4, 8
1958, Solange Berry, French, "Un grand amour", 9, 1
1960, Camillo Felgen, Luxembourgish, "So laang we's du do bast", 13, 1
1961, Jean-Claude Pascal, French, "Nous les amoureux", 1, 31
1962, Camillo Felgen, French, "Petit bonhomme", 3, 11
1963, Nana Mouskouri, French, "À force de prier", 8, 13
1964, Hugues Aufray, French, "Dès que le printemps revient", 4, 14
1965, France Gall, French, "Poupée de cire, poupée de son", 1, 32
1966, Michèle Torr, French, "Ce soir je t'attendais", 10, 7
1967, Vicky Leandros, French, "L'amour est bleu", 4, 17
1968, Chris Baldo & Sophie Garel, French, "Nous vivrons d'amour", 11, 5
1969, Romuald, French, "Catherine", 11, 7
1970, David Alexandre Winter, French, "Je suis tombé du ciel", 12, 0
1971, Monique Melsen, French, "Pomme, pomme, pomme", 13, 70
1972, Vicky Leandros, French, "Après toi", 1, 128
1973, Anne-Marie David, French, "Tu te reconnaîtras", 1, 129
1974, Ireen Sheer, French, English, "Bye Bye I Love You", 4, 14
1975, Geraldine, French, "Toi", 5, 84
1976, Jürgen Marcus, French, "Chansons pour ceux qui s'aiment", 14, 17
1977, Anne-Marie B, French, "Frère Jacques", 16, 17
1978, Baccara, French, "Parlez-vous français?", 7, 73
1979, Jeane Manson, French, "J'ai déjà vu ça dans tes yeux", 13, 44
1980, Sophie & Magaly, French, "Papa Pingouin", 9, 56
1981, Jean-Claude Pascal, French, "C'est peut-être pas l'Amérique", 11, 41
1982, Svetlana, French, "Cours après le temps", 6, 78
1983, Corinne Hermès, French, "Si la vie est cadeau", 1, 142
1984, Sophie Carle, French, "100% d'amour", 10, 39
1985, Margo, Franck Olivier, Diane Solomon,Ireen Sheer, Chris & Malcolm Roberts, French, "Children, Kinder, Enfants", 13, 37
1986, Sherisse Laurence, French, "L'amour de ma vie", 3, 117
1987, Plastic Bertrand, French, "Amour, Amour", 21, 4
1988, Lara Fabian, French, "Croire", 4, 90
1989, Park Café, French, "Monsieur", 20, 8
1990, Céline Carzo, French, "Quand je te rêve", 13, 38
1991, Sarah Bray, French, "Un baiser volé", 14, 29
1992, Marion Welter & Kontinent, Luxembourgish, "Sou fräi", 21, 10
1993, Modern Times, French, Luxembourgish, "Donne-moi une chance", 20, 11
data-sort-
Копили

Копили (|Копили) е село во Украина, Полтавска Област, Полтавски Реон, Се наоѓа во општината Терешки, на 3 км југоисточно од Полтава во близина на сливот на реките Ворскла и Коломак. Сместено е на автопатот E40 и железничката пруга Полтава—Красноград.
Терешки

Терешки (|Терешки) — село и општина во Украина, Полтавска Област, Полтавски Реон. Селото се наоѓа на 4 км југоисточно од Полтава во близина на реката Ворскла. Сместено е на железничка пруга Полтава—Кременчук.